Il-kumpless tal-football Portugiż trasformat għall-pazjenti tal-Covid-19 Ftit tax-xhur ilu, Cristiano Ronaldo kellu jiżola lilu nnifsu fil-kumpless tat-taħriġ tal-iskwadra tal-football Portugiż qrib Lisbona wara li ttestja pożittiv għall-Covid-19. Issa, l-istess faċilitá li hija bħal lukanda, ingħaqdet mal-ġlieda kontra l-mewġa devastanti ta' infezzjoni bħala sptar improvviżat. Madwar 20 pazjent bil-Covid-19 qed jirċievu kura fl-istess kmamar tas-sodda fejn joqogħdu players bħal Ronaldo waqt li jippreparaw għal-logħbiet. Meta l-pazjenti jaslu fil-kumpless Football City, borża tajba tistennihom b'kotba dwar il-football u xalpa tat-team nazzjonali. Meta jinħelsu, jaslu biex jieħdu lejn darhom flokk bl-ismijiet tagħhom stampati fuq wara. "Meta n-nies jaslu hawn jaħsbu li huma fuq vaganza u mhux f'sitwazzjoni ta' rkupru …. huwa post mill-aqwa," qal it-tabib Radic Nordin waqt li kien ħdejn wieħed mill-grounds tal-football li jidher mill-gallariji tal-kmamar tal-pazjenti. Il-ground tat-taħriġ, proprjetà tal-Assoċjazzjoni Portugiża tal-Football, iddeċieda li jinbidel temporanjament fi sptar ftit tal-ġimgħat ilu, meta unitajiet tas-saħħa madwar in-nazzjon ta' ftit iktar minn 10 miljun persuna bdew jilħqu l-limiti tagħhom. L-isptarijiet ilhom fuq il-ponta tal-kollass matul l-aħħar ġimgħat, bl-ambulanzi xi drabi jagħmlu kju għal sigħat minħabba nuqqas ta' sodod. "Kellna ġimgħa biex inħejju kollox lest biex nirċievu l-pazjenti," qalet Claudia Pocas, id-direttur tal-Football City, u ddeskriviet il-mossa bħala "dmir ċiviku li ngħinu lill-pajjiż. Kienet trasformazzjoni enormi."